
Comisia pentru buget,

finanţe şi bănci

Bucureşti,      20.12.2001 

Nr. 846

AVIZ

asupra proiectului de Lege privind aprobarea Ordonanţei de urgenţă a  Guvernului nr. 159/2001 pentru prevenirea şi combaterea utilizării sistemului financiar – bancar în  scopul finanţării de acte de terorism

Cu adresa nr. 846 din 10 decembrie 2001, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a  Guvernului nr. 159/2001 pentru prevenirea şi combaterea utilizării sistemului financiar – bancar în  scopul finanţării de acte de terorism.

In urma examinării, în şedinţa din data de 20.12.2001, Comisia pentru buget, finanţe şi bănci, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată.

